CELEX: 22019D1400
Language: hr
Date: 2019-03-29 00:00:00
Title: Odluka Zajedničkog odbora EGP-a br. 84/2019 od 29. ožujka 2019. o izmjeni Priloga IX. (Financijske usluge) Sporazumu o EGP-u [2019/1400]

12.9.2019   
               
               
                  HR
               
               
                  Službeni list Europske unije
               
               
                  L 235/5
               
            
         ODLUKA ZAJEDNIČKOG ODBORA EGP-a br. 84/2019
         od 29. ožujka 2019.
         o izmjeni Priloga IX. (Financijske usluge) Sporazumu o EGP-u [2019/1400]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2017/1129 Europskog parlamenta i Vijeća od 14. lipnja 2017. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ (1) treba se uključiti u Sporazum o EGP-u.
                  
               
                     (2)
                  
                  
                     Uredbom (EU) 2017/1129 stavlja se izvan snage Direktiva 2003/71/EZ Europskog parlamenta i Vijeća (2), koja je uključena u Sporazum o EGP-u i koja se stoga treba isključiti iz njega s učinkom od 21. srpnja 2019.
                  
               
                     (3)
                  
                  
                     Prilog IX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog IX. Sporazumu o EGP-u mijenja se kako slijedi:
            
                        1.
                     
                     
                        Briše se s učinkom od 21. srpnja 2019. tekst točke 29.b (Direktiva 2003/71/EZ Europskog parlamenta i Vijeća).
                     
                  
                        2.
                     
                     
                        Nakon točke 29.bc (Delegirana uredba Komisije (EU) 2016/301) umeće se sljedeće:
                        
                                    „29.bd
                                 
                                 
                                    
                                       32017 R 1129: Uredba (EU) 2017/1129 Europskog parlamenta i Vijeća od 14. lipnja 2017. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ (SL L 168, 30.6.2017., str. 12.).
                                 
                              Za potrebe ovog Sporazuma odredbe Uredbe sadržavaju sljedeće prilagodbe:
                        
                                    (a)
                                 
                                 
                                    neovisno o odredbama Protokola 1 uz ovaj Sporazum, i ako nije drukčije predviđeno ovim Sporazumom, pojmovi „država članica/države članice” i „nadležna tijela” tumače se tako da uključuju, uz njihovo značenje u skladu s Uredbom, države EFTA-e odnosno njihova nadležna tijela;
                                 
                              
                                    (b)
                                 
                                 
                                    upućivanja na druge akte u Uredbi smatraju se relevantnima u mjeri i obliku u kojima su ti akti uključeni u Sporazum;
                                 
                              
                                    (c)
                                 
                                 
                                    u članku 9. stavku 3. iza riječi „21. srpnja 2019.” umeću se riječi „ili datuma stupanja na snagu Odluke Zajedničkog odbora EGP-a br. 84/2019 od 29. ožujka 2019., koji god je datum kasniji”;
                                 
                              
                                    (d)
                                 
                                 
                                    u članku 22. stavku 11. riječi „prava Unije” zamjenjuju se riječima „Sporazuma o EGP-u”;
                                 
                              
                                    (e)
                                 
                                 
                                    u članku 33. stavku 5. drugoj rečenici iza riječi „ESMA” umeću se riječi „ili Nadzorno tijelo EFTA-e, ovisno o slučaju,”;
                                 
                              
                                    (f)
                                 
                                 
                                    u članku 34. stavku 1., kad je riječ o državama EFTA-e, iza riječi „ESMA-om” umeću se riječi „i Nadzornim tijelom EFTA-e”;
                                 
                              
                                    (g)
                                 
                                 
                                    u članku 35. stavku 2. riječi „pravom Unije” zamjenjuju se riječima „Sporazumom o EGP-u”;
                                 
                              
                                    (h)
                                 
                                 
                                    u članku 37. stavku 3. drugoj rečenici iza riječi „ESMA” umeću se riječi „ili Nadzorno tijelo EFTA-e, ovisno o slučaju,”;
                                 
                              
                                    (i)
                                 
                                 
                                    u članku 38. stavku 2. točki (d) riječi „relevantnom pravu Unije” glase „relevantnim odredbama Sporazuma o EGP-u”;
                                 
                              
                                    (j)
                                 
                                 
                                    u članku 46. stavku 3. iza riječi „21. srpnja 2019.” umeću se riječi „ili datuma stupanja na snagu Odluke Zajedničkog odbora EGP-a br. 84/2019 od 29. ožujka 2019., koji god je datum kasniji”;
                                 
                              
                                    (k)
                                 
                                 
                                    u članku 49. stavcima 2. i 3. iza riječi „21. srpnja 2019.” umeću se riječi „ili datuma stupanja na snagu Odluke Zajedničkog odbora EGP-a br. 84/2019 od 29. ožujka 2019., koji god je datum kasniji”;
                                 
                              
                                    (l)
                                 
                                 
                                    u članku 49. stavku 2. riječi „21. srpnja 2018.” i riječi „20. srpnja 2017.” glase „datuma stupanja na snagu Odluke Zajedničkog odbora EGP-a br. 84/2019 od 29. ožujka 2019.”.”
                                 
                              
                  
         
            Članak 2.
            Vjerodostojni su tekstovi Uredbe (EU) 2017/1129 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 30. ožujka 2019. ili dan nakon zadnje obavijesti u skladu s člankom 103. stavkom 1. Sporazuma o EGP-u (*1), koji je god datum kasniji.
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 29. ožujka 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 168, 30.6.2017., str. 12.
         
         
            (2)  SL L 345, 31.12.2003., str. 64.
         
         
            (*1)  Ustavni su zahtjevi navedeni.